**TÁJÉKOZTATÓ**

**MESTERKÉPZÉSRŐL ÉS MESTERVIZSGÁRÓL**

**A mesterképzés célja**:

* a szakemberek szakmai fejlődésének segítése;
* az egzisztenciális életpálya modell és karrierlehetőség támogatása,
* a tanulóképzéshez és vállalkozásvezetéshez szükséges ismeretek elsajátításának biztosítása
* a mindennapi vállalkozási gyakorlathoz szükséges szakmai, gazdasági, pénzügyi, vezetési, munkaügyi és jogi ismeretek megszerzésének támogatása.

A mester cím a duális képzésben megvalósuló szakirányú oktatás feltételrendszeréhez is szorosan kapcsolódik. A feltételrendszert, illetve a duális képzőhelyen oktatókkal szemben támasztott követelményeket a szakképzésről szóló törvény (Szkt[[1]](#footnote-1)) és annak végrehajtásáról szóló kormányrendelet (Szkr[[2]](#footnote-2)) szabályozza.

A szakképzésért felelős miniszter által közzétett képzési és kimeneti követelmények alapján az agrár ágazatban mesteroklevelet jelenleg az alábbi 15 szakmában van lehetőség megszerezni.

|  |  |
| --- | --- |
| **Ssz.** | **Mesterszakma megnevezése** |
| 1 | Dísznövénytermesztő mester |
| 2 | Zöldségtermesztő mester |
| 3 | Gyümölcstermesztő mester |
| 4 | Kertépítő mester |
| 5 | Virágkötő mester |
| 6 | Méhész mester |
| 7 | Lovász mester |
| 8 | Patkolókovács mester |
| 9 | Mezőgazdasági gépész mester |
| 10 | Pékmester |
| 11 | Pálinkagyártó mester |
| 12 | Hentesmester |
| 13 | Sajtmester |
| 14 | Szőlész-borász mester |
| 15 | Sörmester |

**Mesterképzésre jelentkezhet, aki**

* rendelkezik az adott mesterszakma képzési és kimeneti követelményben meghatározott államilag elismert szakképesítéssel, szakmai végzettséggel,
* rendelkezik az adott mesterszakma képzési és kimeneti követelményben meghatározott idejű és minőségű szakmai gyakorlattal.

**A mesterképzést a jogszabály értelmében a Nemzeti Agrárgazdasági Kamara szervezi.**

Regisztrációs felület elérhető: a <https://www.nak.hu/szakmai-infok/szakkepzes/47-mesterkepzes>

Képzésre és vizsgára jelentkezés: a Nemzeti Agrárgazdasági Kamara területileg illetékes Megyei Igazgatóságánál.

**Induló képzésekről és feltételekről bővebben** a NAK honlapján a <https://www.nak.hu/szakmai-infok/szakkepzes/47-mesterkepzes>, vagy a NAK megyei szakképzési referenseitől http://www.nak.hu/kamara/123-rolunk/megyei-igazgatosagok/18-megyei-igazgatosagok tájékozódhat.

1. 2019. évi LXXX. törvény a szakképzésről; [↑](#footnote-ref-1)
2. 12/2020. (II. 7.) Korm. rendelet a szakképzésről szóló törvény végrehajtásáról [↑](#footnote-ref-2)